Марат Фазлыев

Марат Фазлыев  (8 май 1967 ел) — галим-терапевт, югары мәктәп укытучысы. 2002 елдан Башкортстан буенча Эчке эшләр министрлыгының медицина‑санитария бүлеге госпитале начальнигы. Эчке хезмәт подполковнигы. Медицина фәннәре докторы (2005), профессор (2006).

 Биографиясе 
Марат Мөдәрис улы Фазлыев 1967 елның 8 маенда Уфа шәһәрендә туган.

1992 елда Башкорт дәүләт медицина институтының дәвалау факультетын уңышлы тәмамлый. Югары һөнәри белем алганнан соң, 1993-1996 елларда аспирантурада «эчке әгъзалар авырулары» юнәлеше буенча укый.

1996 елда кандидатлык  диссертациясе яклап,«Медицина фәннәре кандидаты» гыйльми дәрәҗәсенә ия була. 

2005 елда докторлык диссертациясе яклый.

1996 елдан Башкорт дәүләт медицина университетында укыта.

2002 елдан өстәмә профессиональ белем бирү институтында эшли һәм бер үк  вакытта  начальнигы булып эшли.

 Фәнни эшчәнлеге 
Галимнең фәнни эшчәнлеге гематология, кардиология, ревматология мәсьәләләренә, геморрагик васкулитның клиник‑патогенетик һәм диагностик үзенчәлекләрен, гемостазның патологиясен өйрәнүгә һәм башкаларга багышланган. Фазлыев җитәкчелегендә геморрагик васкулит формаларын дифференциаль диагностикалау ысулы эшләнгән.

130 га якын фәнни хезмәт һәм 1 уйлап табу авторы. Аның җитәкчелегендә ике фән кандидаты әзерләнгән, 200 дән артык фәнни хезмәт нәшер ителгән.

 Искәрмәләр 

 Сылтамалар 

 Фазлыев Марат Мөдәрис улы // Башкорт энциклопедиясе. — Уфа: «Башкорт энциклопедиясе» гыйльми-нәшрият комплексы, 2015—2020. — ISBN 978-5-88185-143-9.
Төркем:Башкорт дәүләт медицина университетын тәмамлаучылар
Төркем:Уфада туганнар
Төркем:Википедия:Замандашлар биографиясе
Төркем:1967 елда туганнар
Төркем:8 май көнне туганнар